CELEX: 62011TN0647
Language: da
Date: 2011-12-19 00:00:00
Title: Sag T-647/11: Sag anlagt den 19. december 2011 — Asos mod KHIM — Maier (ASOS)

25.2.2012   
            
            
               DA
            
            
               Den Europæiske Unions Tidende
            
            
               C 58/11
            
         Sag anlagt den 19. december 2011 — Asos mod KHIM — Maier (ASOS)
   (Sag T-647/11)
   2012/C 58/20
   Stævningen er affattet på engelsk
   
      Parter
   
   
      Sagsøger: Asos plc (London, Det Forenede Kongerige) (ved solicitor P. Kavanagh)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Roger Maier (San Pietro di Stabio, Schweiz)
   
      Sagsøgerens påstande
   
   
               —
            
            
               Afgørelse truffet den 17. oktober 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 2215/2010-4) annulleres.
            
         
               —
            
            
               Der meddeles tilladelse til at registrere det ansøgte varemærke for alle varer og tjenesteydelser, der er omfattet af det ansøgte varemærkes specificering.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Asos plc
   
      Det omhandlede EF-varemærke: Ordmærket »ASOS« for varer og tjenesteydelser i klasse 3, 14, 18, 25 og 35 — EF-varemærkeansøgning nr. 4524997
   
      Indehaver af det i indsigelsessagen påberåbte varemærke eller tegn: Roger Maier
   
      Det påberåbte varemærke eller tegn: EF-varemærkeregistrering nr. 4580767 for ordmærket »ASSOS« for varer i klasse 3, 12 og 25
   
      Indsigelsesafdelingens afgørelse: Delvist medhold i indsigelsen
   
      Appelkammerets afgørelse: Delvis ophævelse af indsigelsesafdelingens afgørelse
   
      Søgsmålsgrunde: Appelkammeret undlod at tage behørigt hensyn til sameksistens og dennes indflydelse på helhedsvurderingen af risikoen for forveksling, og afviste fejlagtigt beviset for sameksistensens relevans. Appelkammeret begik desuden en fejl i forbindelse med vurderingen af det ansøgte varemærkes begrebsmæssige indholdsbetydning og undlod at tage hensyn til det ansøgte varemærkes korrekte begrebsmæssige betydning i forbindelse med vurderingen af risikoen for forveksling på baggrund af helhedsvurderingen.